Šiaulių gidas

Grupės „Liūdni slibinai“ koncertas „Viskas netrukus baigsis“.
2016-04-17 16:00 (Europe/Helsinki) | Chaimo Frenkelio viloje
Naujausia „Liūdnų slibinų“ tandemo Aistės Lasytės, Vaido Kublinsko ir Dominyko Vaitiekūno autorinė kūryba, kurios neišgirsite kituose grupės pasirodymuose. Muzika, nepasaldinta poezija ir atviri pokalbiai. Tikras gyvas garsas be mikrofonų ir kolonėlių. Netradicinis formatas, leidžiantis betarpiškai bendrauti su atlikėjais, lyg būtumėte užėję pas juos į svečius. Viename pasirodyme – tik 100 vietų.
Be įsišaknyjusių baimių ir prietarų šįkart „Liūdni slibinai“ siūlo drauge pažvelgti į pabaigas. Darbų pabaigas, santykių pabaigas, laimės, gyvenimo sename bute, malkų, norų ir savo paties pabaigas.

Nemokama treniruotė - "Bodycombat"
2016-04-17 10:00 (Europe/Moscow) | Šiaulių arena
Treniruočių pradžia – 10 val. Trukmė – 1 val.
Vieta – Šiaulių arenos salė (kiekvieną sekmadienį patiksliname kuri)
Atsineškite kilimėlį, vandens ir gerą nuotaiką.
Pasakyk apie renginį savo draugams ir atvykite kartu!
04.17. – „Bodycombat” treniruotė su Samanta Trinkūnaite
04.24. – bėgimo treniruotė su Andriumi Norkumi
05.01. – funkcinė sporto klubo treniruotė kangoo su „ArenaGym”
05.07. – Zumba Master Class.

Aktoriaus Sigito Jakubausko jubiliejinis vakaras "Kambarys"
2016-04-16 18:00 (Europe/Helsinki) | Šiaulių dramos teatras
Eilių autorius – Antanas A. Jonynas

Gintaras Dzidolikas (klavišiniai)
Gintautas Gascevičius (mušamieji)
Eligijus Žilinskas (gitara)

Steigiamoji Šiaulių universiteto alumnų asociacijos konferencija
2016-04-16 12:00 (Europe/Moscow) | Šiaulių universiteto biblioteka
Balandžio 16 d. 12 val. Šiaulių universiteto bibliotekoje (Vytauto g. 84, 205 aud.) vyks Steigiamoji Šiaulių universiteto alumnų asociacijos konferencija.
Konferencijos metu bus renkamas Šiaulių universiteto alumnų asociacijos prezidentas, formuojama valdyba ir kontrolės komitetas, tvirtinami įstatai.
Pasibaigus konferencijai absolventai bus laukiami neformaliame absolventų vakare, kuris vyks Šiaulių arenos mažojoje konferencijų salėje (J. Jablonskio g. 16). Durys atidaromos – 17:30 val., vakaro programos pradžia – 18 val.
Vakaro metu bus keičiamasi vizitinėmis kortelėmis ir verslo kontaktais, vyks nuotaikingos protų mūšių kovos. Koncertuos universiteto studentai (Agnė Michalenkovaitė, Evaldas Vaikasas, Sonata Sakalauskaitė, Mantas Markušenka).

Donatas Montvydas: "Tai mūsų laikas"
2016-04-15 19:00 (Europe/Helsinki) | Šiaulių arena
Donatas Montvydas neslepia: „Rudens turas buvo sąmoningai praleistas tam, kad galėčiau tinkamai pasirengti artėjantį pavasarį suplanuotam turui ir pabaigti tai, ką pradėjau jau prieš metus – albumą #BLCK“. Donatas laukė ilgai – būtent šiame koncerte realizuos ilgai brandintas idėjas ir svajones, kurių pasiekti padėjo sukaupta ilgametė scenos patirtis.
Kokybiškas garsas, klausytojams dar nepristatytos dainos ir išskirtiniai šou sprendimai, kurių iki šiol atlikėjo gerbėjai dar nematė – visa tai vieninteliame šou arenoje.
Pasak atlikėjo: „Praleidus ištisus metus studijoje, kuriant albumą ir jį pabaigus jauti begalinį norą išlįsti į dienos šviesą ir pagaliau pasidalinti su pasauliu tuo, kas brendo ištisus metus ir ištarti – tai mūsų laikas!“
Ištisus metus kurtą naująjį Donato albumą gerbėjai tūrės progą išgirsti jau balandžio 15d. Šiaulių arenoje.
„Per metus daug susikaupė, aš turiu ką pasakyti, lieka tikėtis žmonių, kurie nori to paklausyti“ – viliasi atlikėjas.
Pagrindinė renginio informacija
Nuolaidos: netaikomos
Nemokamai: vaikai iki 6 metų neužimantys papildomos vietos
Renginio trukmė: 1 val. 30 min.

Inga Valinskienė ir grupė. Nauja programa
2016-04-14 19:00 (Europe/Helsinki) | Šiaulių arena
„Dainuoti su gyvai grojančia grupe yra nepaprastas malonumas. Tai išskirtinės akimirkos ir man, ir muzikantams, ir neabejoju, visai publikai“, − sako aksominio balso savininkė Inga Valinskienė. Jau trečiąjį sezoną koncertuodama gyvuose koncertuose su grupe Inga paruošė visiškai naują programą.
I. Valinskienės koncerte skambės visiškai naujos, specialiai Ingai sukurtos dainos, kurios jau puikuojasi Lietuvos topuose ir tampa žiūrovų atpažystamomis ir mėgiamomis. Tai „Saulėgrąžos”, „Mylėjau Jus”, „Tie keliai”, „Bedugnė mėlynų akių”, „Lėk į audrą” bei kitos dar niekur neskambėjusios dainos. Tai kūriniai iš naujausio atlikėjos albumo kuris pasirodys dar šį rudenį. Kaip visada nuoširdi ir atvira savo klausytojams Inga su nekantrumu laukia susitikimo su jais ir žada daug šiltų akimirkų bei jaudinančių premjerų, sušildysiančių šaltą rudens vakarą.
„Labai džiaugiuosi galėdama savo gerbėjams koncertuoti ne tik televizijos ekrane, bet ir koncertų salėse. Kai galiu žiūrėti jiems akis, jausti artimą ryšį, atiduoti save. Mano dainos kaip ir visada – iš visos širdies skirtos jiems. Jos jausmingos ir kalba apie tai, kas mums visiems svarbiausia – apie gyvenimą, meilę – ir laimingą, ir liūdną. Koncerte mes dainuojame drauge ir išgyvename dainomis papasakotas istorijas“, − jausmingai pasakoja Inga.
Geriausių I. Valinskienės dainų gyvo garso koncerte atlikėjai talkins grupė, kurią sudaro profesionalūs ir gerai žinomi muzikantai: Virgilijus Butkevičius – gitara, Vytautas Mundinas – mušamieji, Audrius Jonaitis – saksofonas, klavišiniai, Rolandas Janušas – klavišiniai, akustinė gitara. Virgilijus Butkevičius taip pat atliks savo žinomiausias dainas „Tu mano žmona“, „Atverkime meilei duris“, „Aš nežinau” it kt.
Inga Valinskienė – viena garsiausių Lietuvos dainininkių, filmų garsintoja, aktorė, dainų tekstų ir muzikos kūrėja. Išleisti šeši dainininkės muzikos albumai, net trys iš jų buvo platininiai, o Ingos dainos nuolat puikuojasi grojamiausių radijo dainų topuose.
Inga kuria vaidmenis miuzikluose, TV serialuose, veda televizijos laidas, dalyvavo ir įspūdingus pasirodymus kūrė televizijos šokių projekte.

Andriaus Kaniavos koncertas
2016-04-14 18:00 (Europe/Helsinki) | Chaimo Frenkelio viloje
Balandžio 14 d. 18 val. Chaimo Frenkelio viloje (“Aušros” muziejuje) Šiauliuose rinksis ištikimiausi dainų autoriaus ir atlikėjo Andriaus Kaniavos talento gerbėjai. Išskirtiniame koncerte išskirtinai tik vienas Andrius su gitara ir pianinu surengs autorinių dainų koncertą.
Optimizmo ir energijos nestokojantis kūrėjas yra dažnas įvairių dainuojamosios poezijos koncertų dalyvis. Jis – vienas labiausiai mėgstamų publikos, kadangi iš kitų atlikėjų išsiskiria netradiciniu atlikimu, gausiu judesio, ekspresijos. A. Kaniava scenoje – it patrakėlis berniūkštis. Gal todėl jo mielai klausosi ypač daug jaunimo. Ekspresyvumas, gebėjimas išjudinti net ir labiausiai į melancholiją nugrimzdusį klausytoją tarsi atbudina, pakelia aktyviam klausymuisi.
Koncerte skambės naujos ir senos, labiau ir mažiau žinomos A. Kaniavos dainos, kurios bus atliekamos pritariant gitara ar pianinu. Pavasariškame koncerte laukia kelios premjerinės dainos, tačiau galima tikėtis, jog „Tristiebis fregatas“ neš į tolumą, ‚,Fėja“praskris pro klausytojų ausis, o kojos savaime šoks „Meilės klupakojį“.
Visi norintys sustiprinti imunitetą muzikos garsais bei atsikratyti praėjusios žiemos įšalo, kviečiami atitrūkti nuo kasdienybės ir yra be galo laukiami šiame koncerte.

Algio Griškevičiaus tapybos, objektų ir fotografijų paroda „Susiliečiančios trajektorijos“
2016-04-14 17:00 (Europe/Moscow) | Šiaulių dailės galerija
Biografija
Algis Griškevičius gimė 1954 m. Vilniuje.
Vidurinę mokyklą baigė 1973 m. ir tais pačiais metais buvo pašauktas į kariuomenę, kurioje tarnavo iki 1975 m.
Nuo 1976 iki 1980 m. dirbo Operos ir baleto teatre dailininko padėjėju.
1980 – 1985 m. studijavo Vilniaus dailės institute (dabar Akademija).
Tuo pat metu , nuo 1980 iki 1990 Algis Griškevičius dirbo Valstybinio Jaunimo teatro vyriausiuoju dailininku – dekoratoriumi.
Nuo 1990 – laisvas menininkas.
Parodose dalyvauja nuo 1986 m.
Surengė 60 personalinių parodų ir dalyvavo virš 100 grupinių parodų Lietuvoje ir užsienyje. Jo darbai eksponuoti tarptautinėse parodose: Latvijoje, Laose, Tunise, Olandijoje, Vokietijoje, D. Britanijoje, Prancūzijoje, Airijoje, Lenkijoje, Rusijoje, Portugalijoje, Švedijoje, JAV, Kroatijoje, Austrijoje, Kinijoje, Belgijoje, Italijoje, Vietname, Ispanijoje, Slovakijoje, Čekijoje, Danijoje, Bulgarijoje, Jungtiniuose Arabų Emyratuose, Kanadoje.
Pastaraisiais metais be tapybos kuria objektus iš medžio, vario ir žalvario bei fotografuoja.

Nacionalinė M. K. Čiurlionio menų mokyklos simfoninio orkestro koncertas
2016-04-13 17:00 (Europe/Helsinki) | Koncertų salė „Saulė”
Durys atidaromos: likus valandai iki renginio
Renginio trukmė:
Pertraukos: nėra
Vaikai įleidžiami nemokamai: ne
Amžiaus cenzas: nėra
Nuolaidos: netaikomos

Koncertas "Sugrįžimai"
2016-04-12 18:00 (Europe/Moscow) | Šiaulių kamerinė salė „Polifonija“
Šiaulių kamerinėje salėje „Polifonija” (Aušros al. 15) balandžio 12 d. 18 val. koncertas „Sugrįžimai”, skirtas VDU profesorės Sabinos Martinaitytės ir pianistės Audronės Eitmanavičiūtės kūrybinės veiklos 30-mečiui.

SABINA MARTINAITYTĖ(g. 1958 Kaune), Kauno valstybinio muzikinio teatro solistė, VDU Muzikos akademijos Dainavimo katedros profesorė, Lietuvos muzikų sąjungos narė, tarptautinės pedagogų asociacijos „XXI amžiaus menas”, tarptautinės asociacijos „Užmiršta opera” narė.
AUDRONĖ EITMANAVIČIŪTĖ Vytauto Didžiojo universiteto Muzikos akademijos Dainavimo katedros docentė, vyresnioji koncertmeisterė, Lietuvos muzikų sąjungos narė, tarptautinės pedagogų asociacijos „XXI amžiaus menas”, tarptautinės operos dainininkų draugijos „Užmiršta opera” narė, „Tarptautinės operos studijos“ vadovė.
MANTAS GACEVIČIUS gimė 1986 m. Kaune. 2007 m. įstojo į Vytauto Didžiojo universiteto Muzikos akademiją, (prof.Sabinos Martinaitytės ir doc.Audronės Eitmanavičiūtės kl.), 2013 metais įgijo magistro laipsnį pedagogikos bei atlikėjo specializacijose. Nuo 2013 metų dainininkas studijas tęsia Mocarteum universitete Austrijoje (prof. Barbara Bonney kl.), Lied žanrą studijavo prof.Breda Zakonik kl. 2014-2015 metais baritonas tapo W.A.Mozart instituto stipendiatu ir savo profesinį meistriškumą tobulino su prof. Josef Wallnig. Mantas Gacevičius daugelio tarptautinių konkursų laureatas, 2016m. atlikti vaidmenis tarptautiniame festivalyje „Oper im Berg”(Austrija).
Solistas jau atliko ne vieną vaidmenį ir operos spektakliuose: G.Verdi, „Rigoletto“ – Marullo (Zalcburg); G.Puccini, „Tosca“ – Sagrestanoir bei Sciaronne (Zalcburg); R.Leoncavallo, „Il Pagliacci“ – Tonio (Munich, Vokietija); Ch.Gounod, „Faust“ – Valentine (Zalcburg, Austrija); W.A.Mozart, „Così fan tutte“ – Guglielmo (Vilnius, Panevėžys); W.A.Mozart, „Le nozze di Figaro“ – Figaro (Kaunas); G.Verdi, „La Traviata“ – Marquiz (Kaunas, Panevėžys); Ch.W.Gliuck, „Der bekehrte Trunkenbold“ – Luck (Panevėžys); V.Klova, „Žalgiris“ – Šviedrys (Kaunas, Tytuvėnai, Druskininkai).
Mantas Gacevičius tris kartus apdovanotas Lietuvos Respublikos prezidentės Dalios Grybauskaitės padėkos raštais.

MARTYNAS ŽUKAUSKASgimė 1993 m. Kelmės rajone, Tytuvėnuose. Mokėsi Tytuvėnų gimnazijoje ir Raseinių meno mokykloje (fleita).
2012 m. – įstojo į Vytauto Didžiojo universiteto Muzikos akademiją. Šiuo metu jis yra IV bakalauro k. studentas ir studijuoja sceninius žanrus prof. S.Martinaitytės ir doc. A.Eitmanavičiūtės klasėse.
M.Žukauskas yra tarptautinių konkursų laureatas: 2013 m. Suomijoje vykusiame tarptautiniame dainininkų konkurse laimėjo I premiją; 2015 m. Kaune vykusiame tarptautiniame dainininkų konkurse „21st Century Art“ laimėjo II premiją.
2014 m. Alytaus miesto teatre pastatytame G. Kuprevičiaus miuzikle „Ugnies medžioklė su varovais“ M.Žukauskas atliko Korifėjo vaidmenį.
M.Žukauskas yra apdovanotas LR Prezidentės D.Grybauskaitės Padėkos raštu už laimėjimus tarptautiniuose konkursuose ir Lietuvos vardo garsinimą.

Naisių vasaros spektaklis „Krintant žvaigždei la la la“
2016-04-12 18:00 (Europe/Moscow) | Koncertų salė „Saulė”
Sceninė kompozicija su dainomis ir giesmėmis „Krintant žvaigždei la la la“ (pagal J. Tumo – Vaižganto, poetų K. Binkio ir J. Žlabio – Žengės kūrybą)

Vaidina Naisių vasaros teatro aktoriai:
GAIDYS, senbernis – Tomas Montvila
PETRUTĖ, arbatinės šeimininkė – Gerda Vilimaitė
RUDYS, piršlys – Remigijus Pelenis
PELĖ, PELAGĖJA GRAŽIENĖ – Birutė Kaktytė
GRAŽYS, jos vyras – Arūnas Jokubauskas
KARUSĖ, jo sesuo – Orinta Jazdauskaitė
PANELĖS – Elida Dubinskytė – Šimaitė, Vaida Kavaliauskaitė
KAVALIERIAI – Gytis Pintulis, Valdas Vaitiškis

Režisierė – Regina Steponavičiūtė
Scenos judesys – Vesta Grabštaitė
Scenografas – Galius Kličius

Spektaklio trukmė – 1 val. 20 min.

ĮĖJIMAS SU KVIETIMAIS

Kietimų skaičius ribotas

Teatro laboratorijos „Atviras ratas“ spektaklis „Apie žmogų, nužudžiusį gulbę“
2016-04-10 18:00 (Europe/Helsinki) | Šiaulių dramos teatras
Teatrinis tyrimas/vyksmas/aktas
„Spalio 2d., sekmadienį, apie 17 val. Kauno zoologijos sode buvęs plėšriųjų žvėrių šėrikas R. K. nužudė gulbę giesmininkę (lot. Cygnus cygnus). Pasak R. K., jis labai norėjęs valgyti. Nusikaltėlis vedęs, tačiau faktiškai išsiskyręs. Pastaruoju metu niekur nedirba, gauna 90 lt. invalidumo pensiją, gyvena bendrabutyje. Jam 42 metai.“ („Apie žmogų, nužudžiusį gulbę“, dienraštis „Respublika“, spalio 13 d., ketvirtadienis,1994 m.)
Teatras ATVIRAS RATAS, gyvuojantis jau aštuonerius metus ir savo kūrybinės veiklos pradžioje žiūrovams prisistatęs teatro laboratorijos vardu, grįžta prie savo esminių idėjinių principų. Laboratorijos sąlygomis kuriamas teatrinis tyrimas/vyksmas/aktas „Apie žmogų, nužudžiusį gulbę“ – tai savotiškas kreipimasis į savo bei kito protą, patirtį ir sąžinę, apmąstant žmogaus gimimo, būties ir mirties sąvokas.
Režisieriaus Aido Giniočio suburta kūrėjų komanda kelia dviprasmiškus moralinius klausimus, tačiau net neketina pateikti atsakymų. Tai paliekama XXI a. žiūrovams/stebėtojams, pripratusiems vartoti viską, teatrą – taip pat.
Vaizduotė ir patirtis kuria svajones, o svajonės – ateitį. Mes esame tai, ką svajojame. Nužudę svajonę, mes naikiname save. O naikindami save, sunaikiname kitus.
Rekomenduojama informacija Žiūrovui/Stebėtojui – straipsnių atraštės iš įvairių informacinių šaltinių:
„Gimti per vėlai pavojinga“
„Vaikas nenori lįsti iš pilvo“
„Mano naujagimis kažkoks keistas“
„Laiminga vaikystė – kokia ji XXI amžiuje?“
„Vaikystės traumos palieka žymes žmogaus DNR“
„Ar mūsų gyvenimo scenarijų rašo tėvai?“
„JAV zoosode dramblys Kantrybė užmušė prižiūrėtoją“
„Į zoologijos sodą vilios iš džiaugsmo vizginamos gyvūnų uodegos“
„Gyvūnų prižiūrėtojo diena Kauno zoologijos sode“
„Žaisdami teatrą pradinukai mokosi su džiaugsmu“
„Pradinukų nešuliai – lyg suaugusiųjų“
„Kaip paaiškinti vaikui, kas yra gėjus ir lesbietė?“
„Hormonų audros mokykloje: atsisako eiti į pamoką, nes jaudina mokytoja“
„Chorų konkurse – mažųjų gulbių šokis“
„Sėkmę atnešė “Gulbės” šokis“
„Paauglystė – troškimas gyventi be ribų“
„Kodėl paaugliai kankina save ir kitus?“
„Auksinis“ šiuolaikinis jaunimas: patyčios, išskaičiavimas ir nesibaigiantys vakarėliai“
„N 18: su juo praradau nekaltybę, o jam reikėjo tik sekso“
„Pirmąją meilę geriau pamiršti“
„Mokslininkai viliasi iminę paauglių įsimylėjimo paslaptį“
„Kaip pabučiuoti merginą, kad paskui ji nuolat lauktų tavo bučinių?“
„Naujausias tyrimas: meilė iš pirmo žvilgsnio tėra mitas“
„Senovės Romoje moterų nekaltybė būdavo įamžinama antkapiuose“
„Šeimoje seksualinę partnerių prievartą patiria tiek moterys, tiek vyrai“
„Padėkite: tėtis skriaudžia mamą“
„Smurtą šeimoje kursto alkoholis, žiniasklaida ir kompiuteriniai žaidimai“
„Ar myli smurtautojas savo auką?“
„Nekelsi rankos prieš moterį – pats kentėsi“
„Ar gali auka užauginti normalius vaikus?“
„Ar galima prie vaikų žiūrėti porno filmus?“
„Ar reikia pornografijos mokyklos programose?“
„Ar Dievas žiūri porno?“
„Dažnas smaukymasis – sveikas žmogus“
„Artimųjų mirtį patyrusio vaiko psichologinis portretas“
„Kokia simbolika lydi prietarą, kad sūnus per tėvo laidotuves negali nešti tėvo kryžiaus?“
„Ar gyvūnai jaučia artėjančio šeimos nario mirtį?“
„Kaip jūs manot, ar šiais laikais juodi gedulo rūbai privaloma, ar tai jau atgyvena?“
„Šeimai reikia tėčio!“
„Pagaliau atskleistos tikrosios vyrų – moterų bendravimo paslaptys“
„Kodėl žmonės palaidoję artimą, miršta greičiau?“
„Tyrimas: didžiausia vyrų nuodėmė – geidulys, o moterų – išdidumas“
„Garsiausios Lietuvos moterys vienyjasi: visi vyrai – kiaulės“
„Kai visos ištekėsim, būsim niekam neįdomios“
„Po penkiolikos metų – jau padėvėta“
„Seksas ir santuoka: kas miršta pirmas?“
„Meilė ir žydintis sodas, ir dilgėlių laukas“
„Vyrai nepalieka gerų šeimų, palieka tas, kuriose neįdomu“
„Rami Naujosios Vilnios kasdienybė: niekas niekur neskuba ir neišsižada net senų automobilių“
„Vyrų depresija: dažna, bet slepiama“
„Kaimo pardavėjos kasdienybė: pagiringi „pijokai“, saulėgrąžų lukštai ir gyvenimas skolon“
„Smegenų evoliucija baigėsi – prasideda degradacija“
„Visuomenė, zoologijos sodas, o mes tupim narve“
„Mes esame „chebra“ ir tokia turime išlikti iki galo“
„Tikra meilė tik tarp vyrų?“
„Vyriškas solidarumas prieš moterišką tiesą“
„Tikro draugo prarasti negalima“
„Kiekviena moteris iš bjauriojo ančiuko nori virsti balta gulbe“
„Gulbių šeima tvirta kaip kumštis“
„Gulbė nebylė nuskandino vyrą, gelbėjusį nėščią moterį“
„Gulbės: vandens puošmenos, ar mirtinai pavojingi paukščiai?“
„Iš gulbių galima pasimokyti ištikimybės“
„Siaubinga: chuliganai sušaudė aštuonių gulbių šeimą“
„Jei moteris durnė, galima ją gydyti, jei ji kurva – tokia bus amžinai“
„Kodėl vyrai neverkia?“
„Dėl gulbių – nerimas: paukščiai dingsta vienas po kito“
„Svečiai iš Gulbės žvaigždyno“
„Mėnulis valdo mus!“
„Lokiai ištrūko į laisvę ir sudraskė žmogų“
„Kiaulės gyvens geriau nei žmonės“
„Ar ne per vėlu tiesinti dantis?“
„Kauno zoologijos sodas: kam jis reikalingas?“
„Gyvūnų globėjų etika – numarinti?“
„Kinijos zoologijos sode beždžionė nuplėšė vaiko sėklidę ir ją suėdė“
„Zoologijos sodai – ne pramogai“
„Teises ir laisves turi ne vien tik žmonės, bet ir gyvūnai“
„Apie žmogų, nužudžiusį gulbę“

Režisierius: Aidas Giniotis.
Vaidina: Giedrius Kiela, Danas Kamarauskas, Judita Urnikytė, Justas Tertelis, Tomas Žaibus, Gelminė Glemžaitė ir Jelena Orlova.
Muzika: Piotras Čaikovskis „Gulbių ežeras“.
Scenografė ir kostiumų dailininkė: Ramunė Skrebūnaitė.
Šviesų dailininkas: Donatas Pranckėnas.
Video projekcijos ir garso operatorius: Eimantas Bareikis.
Premjera 2014 metų spalio 22d.

Popietė visai šeimai. Svečiuose BACIO vaikų modeliukų mokykla ir PAKALIKAS PIMPAČKIUKAS
2016-04-10 13:00 (Europe/Helsinki) | „Juonė pastuogė”
Į klubą „Juonė pastogė“ grįžta renginiai vaikams!
Sekmadieniais 13.00val. Popietės visai šeimai – smagios dainelės, žaidimai ir konkursai, specialus valgiaraštis mažiesiems. Šį kartą svečiuose MAŽIEJI PRINCAI ir BACIO vaikų modeliukų mokykla (vadovė Jolita Gasaitienė). Vaikų laukia mėgstamiausias personažas PAKALIKAS PIMPAČKIUKAS su savo žaidimais, šokiais ir prizais, o mažieji BACIO modeliukai demonstruos pavasario ILMUSĖS kolekciją.

Teatro laboratorijos „Atviras ratas“ spektaklis vaikams „Apie meilę, karą ir kiškio kopūstus“
2016-04-10 12:00 (Europe/Helsinki) | Šiaulių dramos teatras
„Apie meilę, karą ir kiškio kopūstus“ – pokalbis su vaikais apie dalykus, kurie ne tik prajuokina
Gėlės kaip žmonės, žmonės kaip gėlės…
Šie žodžiai tarsi įrėmina spektaklį iš dviejų pusių – pradžios ir pabaigos. Spektaklyje ši daina pražysta įvairiausiomis spalvomis. Veikėjai parodo kaip atsirado gėlės ir šiose pasakose skamba švelnūs, išmintingi žodžiai apie prisirišimą, meilę, kantrybę, pasiaukojimą, godulį, džiaugsmą, gėrį ir blogį.
Jaunuolis iš Persijos, kareivis Prancūzijoje, paprasta japonė mergaitė, žavingas lietuviškas kiškis – veikėjai, kurie spektaklyje yra gėlių atsiradimo priežastys, skatina vaikus jautriai ir atidžiai žvelgti į pasaulį, džiaugtis ir stebėtis jame esančiais reiškiniais.
Spektaklio metu kuriamas ir puoselėjamas sodas. Žiūrovai jaučiasi it sodininkai, gėlės, derlinga žemė, lietus ir saulė – visa išsyk. Dalyvaujantys spektaklyje ir slėpiniuose, kuriuos jis vaizduoja, kuriantys ir patys kuriami. Amžius visai nesvarbus – vaikai ir suaugusieji gali tapačiai stebėtis ir gėrėtis Anos Saksės pasakomis, virtusiomis spektakliu.
Aktoriai prabyla ir žiūrovas regi, kad jo patiriama meilė, liūdesys, gėris ir blogis yra tokie patys visame pasaulyje, kad ir kokioje skirtingoje kultūroje išsipildytų. Spektaklio metu atveriami langeliai ir durelės į įvairiausias vietas, buveines bei erdves, ir pamažu žiūrovas suvokia už kiekvienų durelių ar langelio matantis savo paties sielos dalelę. Taip pasaulis sutalpinamas į mus, o mes – į visą pasaulį.
Išėję iš salės po spektaklio įsiklausykite – daugelis vaikų dainuoja spektaklio pradžioje ir pabaigoje girdėtą dainą. Įsižiūrėkite, jei pamatysite vaiką, žvelgiantį į gėlę (jeigu jų dar bus aplink). Atrodytų, kad taip pirmasis žmogus žvelgė į savo pirmąją dieną.
Spektaklis „Apie meilę, karą ir kiškio kopūstus“ sukurtas pagal latvių rašytojos Anos Saksės knygą „Pasakos apie gėles“, spektaklio režisierius Aidas Giniotis. Istorijas pasakoja, žaidžia ir rimtomis temomis apie meilę, nesantaiką ir net priklausomybę nuo maisto su vaikais kalbasi aktoriai Viola Klimčiauskaitė, Benita Vasauskaitė bei Jonas Šarkus. Muziką sukūrė Vytautas Leistrumas. Dailininkės Lauros Luišaitytės iniciatyva prisimintas šešėlių teatras.

“Apie meilę, karą ir kiškio kopūstus” pagal Anos Saksės pasakas.
Režisierius: Aidas Giniotis.
Vaidina: Benita Vasauskaitė, Viola Klimčiauskaitė, Jonas Šarkus
Muzikos autorius: Vytautas Leistrumas.
Scenografė ir kostiumų dailininkė: Laura Luišaitytė
Šviesų dailininkas: Darius Zabulėnas
Premjera 2013 metų kovo 02d.

Uodo šeimos turgelis
2016-04-10 11:00 - 15:00 (Europe/Moscow) | Šiaulių arena
Uodo Šeimos Turgelyje jūsų laukia:
– drabužiai, avalynė ir aksesuarai visai šeimai;
– prekės vaikams, žaislai, vaikiška technika;
– rankdarbiai, smulkmenos buičiai ir namams;
– prekės grožiui ir sveikatai;
– ir viskas ko gali prireikti kiekvienai šeimai 🙂
KADA: Balandžio 10d sekmadienis 11-15 val
KUR: Šiaulių arena, Jablonskio g. 16, Šiauliai
Įėjimas NEMOKAMAS, nes šypsena nieko nekainuoja 🙂

Nemokama treniruotė
2016-04-10 10:00 (Europe/Moscow) | Šiaulių arena
Treniruočių pradžia – 10 val. Trukmė – 1 val.
Vieta – Šiaulių arenos salė (kiekvieną sekmadienį patiksliname kuri)
Atsineškite kilimėlį, vandens ir gerą nuotaiką.
Pasakyk apie renginį savo draugams ir atvykite kartu!
04.10. – funkcinė treniruotė su Lina Gudaitė
04.17. – „Bodycombat” treniruotė su Samanta Trinkūnaite
04.24. – bėgimo treniruotė su Andriumi Norkumi
05.01. – funkcinė sporto klubo treniruotė kangoo su „ArenaGym”
05.07. – Zumba Master Class.

Lietuvos nacionalinio teatro spektaklis „Chaosas“
2016-04-09 18:00 (Europe/Helsinki) | Šiaulių dramos teatras
„Chaosas“ pasakoja apie tris moteris. Sofija (Dalia Michelevičiūtė) – mokyklos, kurią rengiamasi uždaryti, mokytoja. Julija (Rimantė Valiukaitė) – psichoterapeutė, nuolat mezganti romanus su pacientais. Emi (Toma Vaškevičiūtė) – impulsyvi žurnalistė, žongliruojanti jaunos mamos ir ambicingos karjeristės gyvenimiškais vaidmenimis. Vieną žiemą ir pavasarį nutikę įvykiai iš esmės sujaukia jų gyvenimus. Jos suvokia, kad turi KĄ NORS DARYTI. Problemos, su kuriomis susiduria pjesės herojės, susijusios ir su jų pačių asmenybėmis, ir su jautrumą praradusia visuomenine aplinka. Stiprybės jos semiasi iš savo tvirtos draugystės ir net beviltiškiausiose situacijoje atranda vietos humorui.
Pjesė buvo išversta į anglų, danų, estų, vokiečių, rusų, vengrų kalbas, vien Suomijoje pastatyta septynis kartus, vaidinta ir Edinburgo „Fringe“ festivalyje.
Yana Ross: „Spektaklis „Chaosas“ tiria ir scenoje projektuoja šiuolaikinį žmogų – siekiantį viską kontroliuoti, kita vertus, balansuojantį ties plonyte psichologinės krizės ir prievartos protrūkio riba. Ši pjesė – viena brandžiausių ir ryškiausių Mikos Myllyaho kūrinių. Pjesė sudaryta iš epizodų, veiksmas šuoliuoja tarp kelių personažų praeities ir dabarties, perteikdamas atpažįstamą šių asmenybių charakteristiką. M.Myllyaho rodo šiuolaikinį pasaulį ir teigia, kad materialioji krizė tiesiogiai susijusi su dvasine. Žmogų prislėgė tiek problemų, kad jo akiratis susiaurėjo iki visiško apakimo.“

VAIDINA

Dalia MICHELEVIČIŪTĖ
Toma VAŠKEVIČIŪTĖ
Rimantė VALIUKAITĖ
Jolanta DAPKŪNAITĖ
Algirdas GRADAUSKAS
Džiugas SIAURUSAITIS

Kamerinis ansamblio „Amerikos virtuozai“ (JAV) ir Šiaulių berniukų ir jaunuolių choro „Dagilėlis“ koncertas
2016-04-09 16:00 (Europe/Helsinki) | Šiaulių arena
Šiaulių berniukų ir jaunuolių choras „Dagilėlis“ ir kamerinis ansamblis „Amerikos virtuozai“(JAV) paruošė spalvingą programą, kurios metu į salę skries viena už kitą gražesnės atliekamų kūrinių melodijos, švelnūs, banguojantys fortepijono pasažai, artimiausi žmogaus balsui violončelės, atpalaiduojantys smuiko garsai… Koncerto programa žaižaruos įvairiomis muzikos spalvomis. Nuo klasikos kompozitorių opusų iki gražiausių šių laikų kompozitorių kūrinių. Šių kolektyvų bendrai atliekami kūriniai jau žavėjo klausytojus ne tik Lietuvoje, bet ir JAV. Ar kada nors matėte berniukų chorą grojantį su stiklo taurėmis? Greta gražiausių klasikos kūrinių šiame koncerte išgirsite ir naujų, netikėtai skambančių berniukų ir jaunuolių choro „Dagilėlis“ atliekamų kūrinių.
Muzikalioji Borowsky šeima, tarptautinės žiniasklaidos dažnai vadinama „Amerikos virtuozais”, yra pelniusi ne vieną prestižinį JAV ir kitų šalių muzikos, socialinių ir kultūrinių organizacijų apdovanojimą bei įvertinimą. Jie koncertavo Šiaurės ir Pietų Amerikoje, Europoje, Azijoje, dalyvavo radijo ir televizijos laidose, išleido keletą kompaktinių plokštelių.
Muzikinius šios šeimos talentus ugdė ir puoselėjo tėvai Charles Borowsky ir Cecylia Barczyk-Borowsky. Tėvų pavyzdys ir meilė muzikai paskatino vaikus siekti muzikinės karjeros. Dukra Elizabeth tapo pianiste, sūnus Emmanuel – smuikininku, o jauniausioji Frances-Grace – violončelininke. Visi jie koncertuoti pradėjo ankstyvame amžiuje ir nuo to laiko pelnė daug muzikinių apdovanojimų ir įvertinimų. 2004 m. jie kartu gavo Erick Friedman premiją talentingiems jauniesiems muzikantams ir debiutavo Niujorko Carnegie Hall salėje. Rhein-Neckar Kultūros fondas Borowsky šeimai skyrė stipendiją, suteikiančią teisę gyventi ir koncertuoti Dilsberg pilyje Vokietijoje. Kiekvieną vasarą Borowsky šeima dėsto ir kartu koncertuoja Tarptautiniame Muzikos Institute ir Mount St. Mary’s Universiteto Marylande (JAV) festivalyje.
Borowsky šeima pelno visuotinį pripažinimą ne tik už ypatingus muzikinius talentus, bet ir už teikiamą darnios muzikuojančios šeimos pavyzdį .
Šiaulių berniukų ir jaunuolių choras „Dagilėlis“ yra vienas ryškiausių šio žanro kolektyvų Lietuvoje. „Dagilėlis“ kiekvienais metais surengia dešimtis koncertų. Jo klausosi ir jam ploja šimtai klausytojų įvairiose Lietuvos ir užsienio koncertų salėse. Jaunieji dainininkai užburia klausytojų širdis emocionalumu, džiugina puikiai atliekama muzika, skambiais balsais. „Dagilėlio“ indėlis į kultūrinį Šiaulių bei Lietuvos gyvenimą, puoselėjamas chorinio dainavimo tradicijas ir Lietuvos choro meno atstovavimą užsienyje, įvertintas Lietuvos Respublikos Prezidentų padėkos raštais, diplomais, Lietuvos liaudies kultūros centro ir Pasaulio lietuvių dainų šventės fondo „Aukso Paukštė“ nominacijomis, o specialiu prizu „Mūsų vardas Lietuva“ apdovanotas už Lietuvos Dainų švenčių tradicijų, kurios yra įrašytos į UNESCO nematerialaus paveldo sąrašą, puoselėjimą.
Šiaulių berniukų ir jaunuolių chorą „Dagilėlis“ 1990 metais įkūrė ir jam vadovauja Remigijus Adomaitis. Energingo choro vadovo meninių, pedagoginių ir organizacinių sugebėjimų dėka 1999 metais buvo įkurta Šiaulių „Dagilėlio“ dainavimo mokykla, o kolektyvo kūrybinė biografija turtėjo svarbiais ir reikšmingais laimėjimais.
Lietuvos vardą „Dagilėlis“ garsina prestižinėse Europos, Jungtinių Amerikos Valstijų ir Kinijos koncertų salėse. Tai vienintelis Lietuvos kolektyvas, kuris koncertavo Sankt Peterburgo valstybiniame Ermitaže (Rusija), Berlyno valstybinėje operoje „Unter den Linden“ (Vokietija), Filadelfijos meno atlikėjų „Kimmel“ centre (Jungtinės Amerikos Valstijos), žymiojoje Maria Laach abatijos bažnyčioje (Vokietija), prestižinėje Pekino didžiojoje liaudies salėje (Kinija).

Žodyno „Mato Slančiausko ir jo pagalbininkų pasakojamosios tautosakos rinkinių leksikos“ pristatymas
2016-04-08 16:00 (Europe/Helsinki) | Chaimo Frenkelio viloje
Balandžio 8 d. 16.30 val. Chaimo Frenkelio viloje (Vilniaus g. 74, Šiauliai) vyks žodyno „Mato Slančiausko ir jo pagalbininkų pasakojamosios tautosakos rinkinių leksikos“ pristatymas. Renginyje dalyvaus: „Žiemgalos“ draugijos prezidentas doc. dr. Stasys Tumėnas, žodyno sudarytoja doc. Dr. Janina Švambarytė-Valužienė, dr. Aušra Kaikarytė, dr. Nerija Jodelienė, mgr. Lina Kazlauskaitė, mgr. Rasa Dumčiūtė. Literatūrinę kompoziciją atliks Šiaulių Stasio Šalkauskio gimnazijos moksleiviai (vad. Eglė Naimavičienė). Renginys nemokamas.

Susitikimas - diskusija su Robertu Dargiu
2016-04-08 09:00 (Europe/Moscow) | Šiaulių valstybinė kolegija
Balandžio 8 d. 9.30 val. Šiaulių valstybinėje kolegijoje pirmą kartą lankysis Lietuvos pramonininkų konfederacijos prezidentas Robertas Dargis. Jis su studentais ir dėstytojais diskutuos tema „Lyderystė. Šiandienos specialistui reikalingos kompetencijos“.

Inga Jankauskaitė "Papasakosiu.."
2016-04-07 19:00 (Europe/Helsinki) | Šiaulių arena
Akustinis, gyvo garso, kino dainų ir romansų koncertas apie MEILĘ lietuvių, rusų ir kitomis kalbomis. Apie moterį ir vyrą tokius, kokie jie yra ištikrųjų. Apie aistrą ir skaudulius. Apie ilgesį to, kuris tavo. Apie saugų glėbį ir staigius posūkius. Apie atradimo džiaugsmą ir išmintį.
Šis koncertas tau, jei žinai, kas yra išsiskyrimas. Jei maudžia nuo prisiminimų. Jei pavargai nuo triukšmo ir nori laiko sau – būtinai ateik.
Meilė kalba visomis kalbomis: romansai – tik viena iš jų.
Lauksiu,
Inga Jankauskaitė
Koncerte pritars gitaros virtuozai Tomas Varnagiris ir Audrius Piragis, taip pat Martynas Lukoševičius bei Tomas Dičiūnas.
Pagrindinė renginio informacija
Nuolaidos: netaikomos
Nemokamai: vaikai neįleidžiami
Renginio trukmė: 1 val. 20 min.
Pertrauka: nėra

Šventinis koncertas, skirtas Tarptautinei Romų dienai paminėti
2016-04-06 18:00 (Europe/Helsinki) | Koncertų salė „Saulė”
Tarptautinis projektas-miuziklas,gyvo garso šventinis koncertas,skirtas Tarptautinei Romų dienai paminėti ,kuriame dalyvauja Tarptautinių konkursų laureatas, Lietuvoje gerai žinomas čigonų šou teatras „SARE ROMA”, daugiausiai iš visų Lietuvos atlikėjų kolektyvas, kon-certuojantis užsienyje ir styginių kvintetas „ROYAL GIUNTER” (Vokietija).Šis koncertas – tai dainos ir šokio „fiesta”, kurioje apjungti gražiausi pasauliniai kūriniai, atliekami lietuviškai, angliškai, čigoniškai ir rusiškai. Renginį papuoš spalvinga scenografija, 40 komplektų sceninių rubų, unikalus Ištvano Kvik ir kitų atlkėjų balsai bei puikios oran-žuotės.Styginių kvintetas „ROYAL GIUNTER” savo išskirtinumu yra pavergęs gerbėjų širdis visoje Europoje. Tikimės, kad šis koncertas paliks gražius prisiminimus apie nuostabiai praleistą laiką kartu. Gerą nuotaiką- Jums garantuojame!
Koncertas vyks Kancertų salėje „Saulė” 2016m. balandžio 6d. 17.00 val.
Renginio nuoroda: http://www.muzikosturas.lt
Durys atidaromos: likus valandai iki rengini
Vaikai įleidžiami nemokamai: ne
Amžiaus cenzas: nėra
Nuolaidos: netaikomos
Renginio organizatorius prisiima atsakomybę dėl įvykusio renginio ir jo kokybės. Pinigai už bilietus grąžinami tik neįvykus renginiui ar nukėlus renginio datą. Platintojas veikia kaip atsiskleidęs tarpininkas.

Šlagerių karaliai džiazo ritmu
2016-04-06 08:00 - 17:00 (Europe/Moscow) | Koncertų salė „Saulė”
Renginio data — 2016 m. gegužės 25 d.
Renginio pradžia: 18:00 val.
Renginio vieta: Didžioji salė

Renginio organizatorius — Koncertinė įstaiga „SAULĖ“

Bilieto kaina: 5.00€

Paulius Stalionis ir "Parodijos teatras"
2016-04-05 18:00 (Europe/Helsinki) | Šiaulių kultūros centras
Naujausio albumo „Aš tavimi tikiu“ pristatymo koncertas!
Kviečiame Jus į išskirtinį renginį Lietuvos estrados padangėje! Šlagerių, „Man nereik į Airiją“, „Vakarai ilgi“, „Aš atnešiu Tau saulę“ autorius ir atlikėjas Paulius Stalionis savo naujausią albumą pristatys, pasitelkęs į pagalbą „sunkiąją artileriją“ – „Parodijos teatrą“! Pastarieji metai Pauliui buvo itin sėkmingi – jis išleido jau penktąjį savo muzikinį albumą „Aš tavimi tikiu“, atsiėmė net du apdovanojimus už auksiniais tapusius du albumus ir netgi parašė nuostabiomis iliustracijomis apipavidalintą pasakų knygą vaikams „Pasakos, kurių niekas nepapasakos“!
Išskirtinis šių metų koncerto siurprizas – tai stulbinamo populiarumo Lietuvoje ir už jos ribų sulaukęs kolektyvas „Parodijos teatras“! Garsiausios mūsų šalies ir pasaulinio lygio žvaigždės atvyks ne tik pasveikinti Pauliaus, bet ir žiūrovų akivaizdoje surengs įspūdingą šou! Pamatysite Filipą Kirkorovą, Fredį Merkurį, Elvį Preslį ir kitus ryškiausius scenos grandus!
Koncerto metu, Paulius Stalionis su savo gerbėjais pasidalins visų pamėgtais ir visiškai naujais kūriniais iš ką tik išleisto albumo „Aš tavimi tikiu“. Pristatys naują, dar dažais kvepiančią pasakų knygą, o ką jau kalbėti apie fantastiškus „Parodijos teatro“ numerius! Žiūrovai tikrai neturės laiko nuobodžiauti.

Festivalis „Resurrexit“ - Festivalio uždarymo koncertas
2016-04-03 18:00 (Europe/Helsinki) | Šiaulių Šv. apaštalų Petro ir Pauliaus katedra
Pavasaris į Šiaulius ateina su festivaliu „Resurrexit“!
Aukščiausio lygio atlikėjai, spalvingi ir intriguojantys renginiai, įvairiausių stilių ir žanrų muzika.
XXXIV FESTIVALIO „RESURREXIT“ PROGRAMA
Balandžio 2 d. šeštadienis 18 val.
Šiaulių Šv. apaštalų Petro ir Pauliaus katedra
(Aušros takas 3)
Chorinės muzikos koncertas
„Mergaitė su degtukais“
Vilniaus miesto savivaldybės choras „Jauna muzika“
(Meno vadovas ir dirigentas – Vaclovas Augustinas)
Koncertas nemokamas

Balandžio 3 d. sekmadienis 18 val.
Šiaulių Šv. apaštalų Petro ir Pauliaus katedra
(Aušros takas 3)
Festivalio uždarymo koncertas
A. Mozart – Didžiosios mišios c-moll
(Skiriama prof. Sauliaus Sondeckio atminimui)
Lietuvos kamerinis orkestras
(Meno vadovas – Sergej Krylov)
Valstybinis choras „Vilnius“
(Meno vadovas ir vyr. dirigentas – Artūras Dambrauskas)
Šiaulių valstybinis kamerinis choras „Polifonija“
(Meno vadovas ir vyr. dirigentas – Tomas Ambrozaitis)
Solistai: Joana Gedmintaitė (sopranas), Nora Petročenko (mecosopranas), Mindaugas Zimkus (tenoras), Tadas Girininkas (bosas)
Dirigentas – Tomas Ambrozaitis
Koncertas nemokamas
******************
Bilietai į mokamus koncertus parduodami Šiaulių kamerinės salės „Polifonija“ ir visose Ticket Market kasose, PayPost skyriuose bei internetu (taikomas mokestis)
Bilietų rezervacija (8~41) 521160
Informacija (8~41) 52381

Vilniaus kamerinio teatro muzikinė komedija "Angliškas detektyvas"
2016-04-03 18:00 (Europe/Helsinki) | Šiaulių dramos teatras
Režisierius – Ramūnas Cicėnas
Pjesės autorius – Ramūnas Cicėnas
Kostiumų dailininkė – Goda Pelaitytė
Scenografė – Vita Eidimtaitė
Dainų tekstų autorė – Rimantė Valiukaitė
Šviesų operatorius – Maksimas Semionovas
Akomponuoja Deimantė Ponelytė
Vaidina:
Šerlokas Adleris – Justas Vanagas
Benas Watsonas – Aidas Barkauskas
Siuzana Henkins – Severina Špakovska
Tarnaitė Andžela – Indrė Jaraitė
Ronaldas Henkinsas – Zigmantas V. Baranauskas
Tomas Henkinsas – Paulius Valaskevičius
Čarlzas Henkinsas – Arturas Varnas
Marlena, Tomo žmona – Žaneta Jablonskytė
Guvernantė Anna – Sima Tarvydaitė
„Vatsonai, sveikinu, mums pasitaikė tirti amžiaus nužudymo bylą. Paskubėkim, iki vidurnakčio liko tik dvylika minučių, o džentelmenai juk niekada nevėluoja!“
Aristokratų Henkinsų šeimoje – šventė! Seras Čarlzas Henkinsas švenčia 50 metų jubiliejų. Sveikinti susirenka visa šeima. Liejasi tostai, dalijamos dovanos, kol staiga į rūmus trenkia žaibas. Po kelių akimirkų, atsiradus šviesai, visi pamato – jubiliatas nužudytas.
Bylos imasi geriausias seklys Šerlokas ir jo padėjėjas Vatsonas. Jiems ir žiūrovai turi padėti narplioti žmogžudystę. Intrigų ir mįslių kupiną istoriją lydi humoras ir absurdas. Spektaklio metu skamba gyvai atliekama muzika…

Linksmosios vaikų Velykėlės
2016-04-03 13:00 (Europe/Helsinki) | Koncertų salė „Saulė”
Vaikų ir jaunimo ansamblis ,,Abrūsėlis” išleido užaugintą jaunimą, kurie daug metų garsino ansamblio vardą, dalyvaudami renginiuose, dainų šventėse, festivaliuose, konkursuose. Pelnyta daug diplomų konkursuose ,,Tramtatulis”, ,,Patrepsynė”, 6 kartus dalyvavo vaikų ir jaunimo tarptautiniame festivalyje ,,Aš pasiejau veina popa” ir ten pelnytos ,,Geriausio pasakoriaus” bei ,,Geriausio lumzdelininko” nominacijos.
Meno vadovė Vita Taučienė
Choreografijos studija „Aušrelė“, gyvuojanti nuo 1977 m., yra subūrusi 140 jaunųjų šiauliečių šokėjų, kurių amžius nuo 4 iki 18 metų. Kolektyvas kasmet parengia progines (kalėdines-naujametes, Motinos dienos ir kt.) programas, kūrybinius koncertinius projektus (sukurtos choreografinės pasakos vaikams „Bembis“, „Merė Popins“, „Ledinė širdis“, „Imperatoriaus lakštingala“, miuziklas „Bruknelė“), aktyviai dalyvauja miesto ir respublikiniuose renginiuose. 2003, 2007 ir 2009 m. choreografijos studija dalyvavo Lietuvos dainų šventėje. Šokėjai kiekvienais metais dalyvauja įvairiuose užsienio šalių (Ispanija, Latvija, Estija, Ukraina, Rusija, Baltarusija) festivaliuose ir konkursuose, kur laimimos prizinės vietos.
Choreografijos studija „Aušrelė“ – konkursų „Muzyčna parasolka“ (Ukraina), „Dneprodanc“ (Ukraina), „Arabeska“ (Lietuva), „Vaikystės vaivorykštė“ (Lietuva) laureatė. Kolektyvas bendradarbiauja su miesto Pučiamųjų ir Kameriniu orkestrais, kameriniu choru „Polifonija“. Choreografijos studija „Aušrelė“ organizuoja tarptautinį šokio festivalį „Aušrinė žvaigždė“, kuris jau tapo tradicinis ir vyksta kas dvejus metus.
Meno vadovas Mindaugas Kosaitis.
SVIRPLYS – tai nuotaikinga ir žaisminga mažųjų dainininkų studija iš Šiaulių, gyvuojanti jau aštuonioliktus metus. ,,Svirplio“ repertuare – daugiausia nesudėtingos, melodingos ir jaunajam klausytojui lengvai įsimenančios dainelės.
Studijos dainorėliai jau yra išleidę penkis savo dainelių albumų: „Linksmas traukinukas“, „Rainių mokykla“, „Aštuonkojis“ , “Linksmasis batsiuvys”ir „Mandagus dramblys“. Kolektyvas aktyviai koncertuoja visoje Lietuvoje, dalyvauja įvairiuose dainų festivaliuose, konkursuose.
Koncertinės programos metu žiūrovai nėra tik pasyvūs klausytojai ar stebėtojai, jie aktyviai kviečiami dalyvauti koncerto veiksme ir patys nejučiomis tampa tikri pasirodymų dalyviai – dainininkai, šokėjai ar aktoriai. Koncertinę programą veda studijos vadovas Romas Trijonis.
Daugiau informacijos apie mus: www.studijasvirplys.lt Tel: 8656 54235
„Trys draugai“ – šauni kompanija iš Šiaulių, kurioje nuotaikingas vaikiškas daineles dainuoja Romas Trijonis, Vaida Trijonytė ir Andrius Trijonis. Tai profesionali ir patyrusi muzikantų grupė, koncertuojanti ir vedanti renginius, įvairias televizijos laidas, organizuojanti koncertus bei spektakliukus vaikams jau ne vienerius metus ir yra sukaupusi nemenką patirties bagažą darbo su vaikais sferoje.
Daugiau informacijos apie mus: www.studijasvirplys.lt
Meninės raiškos mokyklai „INCOGNITO“ – 4 metai, šokėjų kolektyvui „INCOGNITO“ – 22 metai. Kolektyvui nuo pat jo įkūrimo vadovauja choreografė mokytoja metodininkė Virginija Medžiaušienė. Šokėjai labai mėgsta keliauti ir pramogauti. Jiems plojo ne tik mūsų šalies festivaliuose ir konkursuose, kur laimėta daug svarių prizų ir diplomų, bet šokta ir Latvijoje, Estijoje, Bulgarijoje, Ukrainoje, Kryme, Italijoje, Makedonijoje, Ispanijoje, Čekijoje.
Studijos credo pagal lietuvių poetės Janinos Degutytės eiles:
Eit ir eit – niekada nesustojus.
Rinkti džiaugsmą lyg bitė medų…
Eit ir eit – niekada nesustojus –
Daug toliau, negu neša kojos,
Daug toliau, negu akys veda…

Vaikų Velykėlės Žaliūkų malūnininko sodyboje
2016-04-03 12:00 (Europe/Helsinki) | Žaliūkių vėjo malūnas
Sekmadienį, 12 val. Šiaulių „Aušros“ muziejaus Žaliūkių malūnininko sodyboje (Architektų g. 73, Šiauliai) vyks Atvelykio šventė – Velykėlės. Programoje: Velykės apsilankymas, margučių ridenimas, kiaušinienės skanavimas, šokiai, liaudiški žaidimai, gražiausių ir stipriausių margučių rinkimai ir kitos smagios rungtys. Dalyvaus Šiaulių miesto vaikų folkloro ansambliai „Čiutulis“ (vad. Rima Šereivienė) ir „Gasužis“ (vad. Rosita Kalinienė). Veiks
Respublikinė ikimokyklinių ugdymo įstaigų kūrybinių darbų fotografijų paroda „Velykos kitaip“ (parodos organizatoriai – Šiaulių miesto savivaldybės Švietimo centras, Šiaulių lopšelis-darželis „Klevelis“). Renginys nemokamas.
Jau tampa tradicija, kad praėjus savaitei po Velykų šiauliečiai ir miesto svečiai susiburia po malūno sparnais ir švenčia Atvelykį, dar vadinamą Velykėlėmis arba vaikų Velykomis. Penktą kartą Žaliūkių malūnininko sodyboje organizuojamoje šventėje daug dėmesio skiriama vaikams ir jų pramogoms. Taip užbaigiamas šventinis Velykų laikotarpis ir suteikiama galimybė mažiesiems sodybos lankytojams pažaisti, susipažįstant su Velykėlių šventimo tradicijomis. Kadangi per Atvelykį būtinai reikia pasimatyti ir su giminėmis, tie, kurie nespėjo to padaryti per Velykų savaitę, turi puikią progą susitikti ir linksmintis Žaliūkių malūnininko sodyboje.
Per Velykėles nešini spalvingais margučiais prie Žaliūkių malūno skuba ir maži, ir dideli. Vaikų džiaugsmui linksmybių įkarštyje pasirodo svarbiausia šventės viešnia – Velykė (dar žinoma kaip Velykų bobutė). Paprastai Velykė vaikus aplanko namie pirmąją Velykų dieną, atvažiuodama dar prieš saulės patekėjimą, tačiau jau tapo tradicija sulaukti jos ir malūnininko sodyboje. Nuo seno tikima, kad Velykės vežimo ratai iš burokų, arkliai iš vaško, o vadžios iš „ubago lazdų“. Ji vaikus aplanko dar prieš saulės tekėjimą, kad šviesoje neištirptų jos vaškiniai arkliai. Tikrai ne visi yra matę Velykę, todėl būtina pasinaudoti galimybe ją išvysti Žaliūkių malūnininko sodyboje.
Sekmadienį mažųjų lankytojų lauks ne tik Velykė, bet ir gausybė kitų linksmybių. Atsinešę nudažytus margučius juos ridensime, rinksime ir apdovanosime gražiausius, didžiausius, mažiausius ir stipriausius vaikų margintus kiaušinius, žaisime liaudiškus žaidimus. Kiekvienas galės išbandyti jėgas įvairiose liaudiškose varžytuvėse ir dalyvauti edukaciniuose užsiėmimuose. Linksmybių, o taip pat ir dovanų, netrūks ne tik vaikams, bet ir kartu atėjusiems tėveliams bei seneliams.
Laikydamiesi senoviškų papročių, margučių lukštus užkasime žemėje, kad geriau augtų rugiai ir ledai jų neišmuštų. Kaip ir kiekvienais metais supsimės sūpynėse, nes manoma, kad kuo aukščiau išsisupsi, tuo linai augs didesni, o pats būsi linksmesnis ir sveikesnis visus ateinančius metus. Neužmirškite, kad tam, kas jus supa, reikia duoti margučių.
Šventės metu kviesime paragauti tik vieną kartą metuose kepamos gardžios Atvelykio kiaušinienės – svarbiausio tradicinio šios šventės patiekalo. Ši kiaušinienė ruošiama lauke ant krosnies ir tikrai visada būna nepaprastai gardi. Sušalę ar ištroškę galės paskanauti kvapnios žolelių arbatos, išvirtos
čia pat ant laužo.
Šiaulių miesto vaikų folkloro ansambliai „Čiutulis“ ir „Gasužis“ visus, apsilankiusius šventėje, kvies drauge budinti žemę. O taip pat ne tik pažiūrėti ir paklausyti, bet ir kartu padainuoti, pašokti, pasisukti liaudiškame ratelyje, pasidžiaugti gražių šventinių tradicijų gausa.

Vilniaus kamerinio teatro spektaklis visai šeimai "Prie laivo"
2016-04-03 12:00 (Europe/Helsinki) | Šiaulių dramos teatras
MUZIKINIS SPEKTAKLIS ŠEIMAI pagal garsiąją Ulricho Hubo pjesę.
Režisierė – Agnė Sunklodaitė
Scenografija – Ramunė Skrebūnaitė
Kompozitorius – Deividas Gnedinas
Premjera: 2012 m., rugsėjo 29 d.
Trukmė: 60 min.
Pertrauka: 15 min.
Vaidina:
Tadas Gudaitis – Pirmas pingvinas
Žana Jablonskytė/Indrė Jaraitė – Antras pingvinas
Marius Mačiulis/Paulius Valaskevičius – Trečias pingvinas
Vaiva Markelytė – Balandė
Zigmantas V. Baranauskas – Nojus
„Prie laivo 8.00” – tai įkvepianti pasaka apie trijų pingvinų draugystę pasaulio tvano metu.
Šmaikštus, nuoširdus Agnės Sunklodaitės spektaklis kurtas pagal šiuolaikinio vokiečių dramaturgo bei aktoriaus Ulricho Hubo pjesę. Ji gimė 2006 m., kai viena Vokietijos leidykla penkiems autoriams pasiūlė vaikų teatrams sukurti pjeses religijos tema. Tąkart U. Hubo vaizduotę suvirpino biblinis tekstas apie Nojaus laivą. Taip ir atsirado nepaprasta istorija apie tris pingvinus, jų draugystę ir nuotykius ne bet kokiu, ne kažkokiu, ne paprastu, o pasaulio tvano metu. Vokietijoje ši pjesė buvo pripažinta geriausia.
Į VKT sceną perkelta U. Hubo pasaka įgijo naujų žavių atspalvių. Juk spektaklį kūrė talentingi menininkai. Antai scenografė ir kostiumų dailininkė – Ramunė Skrebūnaitė, nominuota Auksiniam scenos kryžiui, 2011-aisiais pelniusi Fortūnos diplomą už A. Sunklodaitės spektaklio „Kiškis pabėgėlis“ scenografiją ir kostiumus. Kompozitorius – Deividas Gnedinas, gerai žinomas kaip elektroninės muzikos kūrėjas Corbie.
Jei išgyventi pasaulio tvaną, tai tik su U. Hubo pingvinais prie laivo 8.00!
Spektaklį rekomenduojame žiūrovams nuo 4 metų amžiaus.

Vaikų ir jaunimo šiuolaikinių šokių šventė „Te visad šviečia saulė 2016"
2016-04-03 12:00 (Europe/Helsinki) | Šiaulių kultūros centras
Balandžio 3 d. (sekmadienį) nuo 12 val. Šiaulių kultūros centre vyks vaikų ir jaunimo šiuolaikinių šokių šventė „Te visad šviečia saulė 2016″, skirta vaikų šokio studijos „Repeticija“ 10-mečiui. Dalyvauja Šiaulių apskrities šiuolaikinio šokio kolektyvai.
Bilieto kaina – 2 Eur.
Kviečiame!
